**Zápisnica č. 6/2021 zo zasadnutia VV SZVM dňa 015.12.2021**

Prítomní: Marián Jung, Juraj Kubíček, Ľubica Majerčíková, Marián Majerčík, Jaroslav Baláž st., Miroslav Bazinský, Ingrid Bošková, Vladimír Slaný, Michal Jankovič, Ladislav Herbanský, Mário Lámy

Ospravedlnení: Rasťo Čulík

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Konferencia UIM GENERALASSEMBLY
5. Zasadnutie SOVŠ a komisia neolympijských športov
6. Krátenie rozpočtu na rok 2021
7. Kalendár na sezónu 2022
8. Dotácia SOVŠ
9. Rôzne - diskusia
10. Uznesenia
11. Záver
12. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
13. Predseda VV SZVM Marián Jung v tomto bode skonštatoval, že uznesenia z rokovania VV SZVM z posledného zasadnutia VV SZVM sú splnené okrem dvoch bodov. Prítomní boli informovaní, že zatiaľ zo žiadneho klubu nenahlásili záujemcov o výkon funkcie časomerača a rovnako sa neustále čaká na zaslanie pravidiel OZ JetSurf.  Predseda VV SZVM však verí, že sa podarí v krátkej dobe splniť aj tieto dve uznesenia.
14. V tomto bode predseda VV SZVM informoval prítomných so stavmi finančných prostriedkov na jednotlivých účtoch. Za posledné obdobie sa pripočítali na našom účte len platby za licencie a členské príspevky. Prítomných členov VV SZVM informoval o skutočnosti, že z SOVŠ boli vyplatené všetky pôžičky. Členov VV SZVM pripomenul, že čerpanie financií je možné pozrieť si na webovej stránke szvm.sk
15. Všetkých prítomných členov VV SZVM predseda VV SZVM v tomto bode informoval o jeho účasti na on-line konferencii UIM a že všetky schválené návrhy sú zavesené na stránke UIM. Jedna zo zmien je aj testovanie na alkohol nielen pretekárov, ale aj mechanikov a všetci organizátori.
16. Predseda VV SZVM stručne oboznámil prítomných aj o jeho účasti na zasadnutí SOVŠ a volieb, kde bol aj členom volebnej komisie. Zároveň prítomných informoval aj o konanom stretnutí neolympijských športov. Na tomto stretnutí sa riešilo hlavne to, aby sa zmenili pravidlá finančných príspevkov pri rôznych výzvach a projektoch, pri ktorých je potrebná až 40 % spoluúčasť. Za takýchto podmienok je pre mnoho zväzov nerealizovateľných a nie je možné sa do takýchto výziev a projektov zapojiť.
17. V tomto bode prítomných predseda VV SZVM informoval krátení rozpočtu na tento rok - konkrétne na rok 2021. Krátenie rozpočtu bolo vykonané na základe rozpočtového opatrenia Ministerstva financií SR č. 111/2021 a došlo k zníženiu rozpočtu výdavkov
sekcie športu z 30.408,- eur na 28.571,- eur, čo pre náš zväz nie je zanedbateľná finančná čiastka. Po e-mailovej komunikácii predsedu mu bolo oznámené, že krátenie rozpočtu sa dotýka všetkých športových zväzov.
18. Prítomní členovia VV SZVM boli oboznámení s prvotnou verziou kalendára pretekov na rok 2022. O usporiadanie MS a ME Formuly Future prejavilo záujem zatiaľ Nemecko. Preteky sa plánujú aj v mesiaci august v Maďarskom Dunajvároši, no musíme počkať na finálnu verziu kalendára pretekov na sezónu 2022.

1. Marián Jung – predseda VV SZVM informoval všetkých prítomných, že po ukončení dvojstupňovej kontroly – 1x právnici a 1x ministerstvo, bola dotácie z SOVŠ schválená a materiál odsúhlasený do užívania:

Motor do kategórie GT - Šimon Jung

Motor do kategórie F4 - Vladimír Slaný

Motor pre pretekársky skúter do kategórie GP2 - Mario Lámy

Motor do kategórie F500-GRM - Róbert Hencz

Motor do kategórie F500-VRP - Marian Jung

Pretekársky čln pre kategórie Future C1-C3/ 6 – 12 rokov /  - SZVM

pri organizovaní pretekov a prípravy reprezentantov

Pretekársky čln pre kategórie Future C4-C5/ 13 – 18 rokov / - SZVM

pri organizovaní pretekov a prípravy reprezentantov

Motor do kategórie Future C1-C3/GT15 - Nina Majerčíková

Motor do kategórie Future C4-C5/ 13 – 18 rokov / - SZVM pri organizovaní

pretekov a prípravy reprezentantov

Prívesné vozíky  pre kategóriu Future C3,C5 - SZVM pri organizovaní

pretekov a prípravy reprezentantov

Súťažné vznášadlo pre kategóriu FS/F50 - Jaroslav Baláž ml.

 Následne teraz zväz pripraví zmluvy o nájme.

1. V bode rôzne prítomní členovia VV SZVM diskutovali o možnostiach usporiadania pretekov Slovenského pohára alebo M-SR.

Jaroslav Baláž ml. informoval o usporiadaní pretekov pre kategóriu vznášadlá.

KVMaVŠ bude určite usporadúvať aj preteky Slovenského pohára Formuly Future pravdepodobne v druhej polovici júna 2022.

Ingrid Bosková informovala, že Inter tiež bude usporadúvať preteky rýchlostných člnov, ale potrebuje si to ešte všetko premyslieť. Je otvorená aj spolupráci s KVMaVŠ Piešťany.

Miroslav Bazinský ml. tiež prejavil záujem usporiadať nielen preteky rýchlostných člnov, ale aj Formuly Future. Termín júl alebo august.

Michal Jankovič informoval, že pripravujú kalendár pretekov nerýchlostných člnov.

 Nakoľko ešte nie je finálny kalendár pretekov na rok 2022 sa prítomní preto dohodli, že termíny slovenských pretekov sa upresnia na budúcom VV SZVM (pravdepodobne v januári 2022).

.

Prítomní členovia VV SZVM predbežne diskutovali aj o usporiadaní konferencie SZVM a následne sa dohodli, že termín konferencie sa určí v mesiaci január 2022 na VV SZVM.

1. Uznesenia:

VV SZVM berie na vedomie a schvaľuje:

* Pohyby na účtoch za posledné obdobie
* Odsúhlasený a schválený materiál z SOŠV do užívania pre  jednotlivé kategórie

VV SZVM ukladá naďalej:

* Zabezpečiť pravidlá a výsledky kategórie JET SURF v slovenskom jazyku

Termín: trvá Zodpovední: Marián Jung a predseda OZ JET SURF

* Nájsť nového kandidáta na pozíciu štartér – časomerač

Termín: do začiatku sezóny 2022 Zodpovední: členovia VV SZVM

* Aktualizovať a  dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček

ME – majstrovstvá Európa

MS – majstrovstvá sveta

MP – medzinárodné preteky